**Тэма. Магутны сімвал Беларусі.**

**Задачы:** вучыць заўважаць адметнасць і непаўторнасць жывёльнага свету, усведамленне зубра як аднаго з сімвалаў Беларусі;

выхоўваць пачуццё гонару за родны край;

удасканальваць навыкі чытання; фарміраваць чытацкія ўменні;

удасканальваць уменні праэктнай дзейнасці.

**Абсталяванне:** мультымедыйны праэктар, прэзентацыя, малюнкі да стужкі часу, карткі для рэфлексіі на кожнага вучня; Чырвоная кніга, гадзіннік, малюнак зубра.

**1.Арг. момант.**

-Добрым настроем, усмешкай сустрэнь

Ясны, бязвоблачны, сонечны дзень.

Паглядзіце адзін на аднаго, усміхніцеся. Будзьце ўважлівымі і памятайце, што заўсёды зможаце звярнуцца да мяне за дапамогай.

**2. Праверка д/з.**

На мінулым уроку мы з вамі размаўлялі пра галасы родный прыроды – пра птушак. У вас было творчае дамашняе заданне: намаляваць птушку, якая вам больш за ўсё спадабалася і падпісаць малюнак радочкамі з верша «Птушыная мова» Васіля Жуковіча. Усе вашы малюнкі я змясціла на выставе. На перапынку кожны з вас зможа паглядзець на малюнкі іншых вучняў.

**3. Тэма нашага сённешняга ўрока «Магутны сімвал Беларусі».**

-Як вы разумееце, што такое сімвал?

-*Нейкі знак. Гэта асаблівасць толькі гэтай краіны.*

-Якія сімвалы ёсць у нашай краіны?

*-Герб, сцяг, бусел, сінія азёры.*

**4. Праблемнае пытанне**

–На нашым уроку будуць цесна звязаны тры паняцці: зубр, гадзіннік, Чырвоная кніга. Як вы думаеце, якая сувязь будзе паміж гэтымі словамі?

*-Колькі лет назад зубр быў занесены ў Чырвоную кнігу?*

*-Колькі лет зубру?*

**5.** Я вам падкажу і растлумачу ролю першага прадмета – гадзінніка. Сёння мы накіруемся ў падарожжа, але незвычайнае: падарожжа на машыне часу.

У час падарожжа трэба выконваць правілы. Давайце складзем іх з рассыпанных слоў.

1. Быць уважлівым.

2. Не перашкаджаць нікому.

3. Дапамагаць адзін аднаму.

**6. Першабытныя зубры**

Заплюшчыце вочы, адпраўляемся ў падарожжа.(Гук машыны часу, на дошцы плакат «Першабытны чалавек», «Малюнкі пячоры Ласка»)

-Дзе мы з вамі апынуліся?

-*У старажытныя часы, калі на зямлі жылі першабытныя людзі.*

-Мы апынуліся ў пячоры Ласка, якая знаходзіцца на тэрыторыі сучаснай Францыі. Нас адкінула на 15тыс гадоў назад. Першабытны чалавек робіць малюнкі на сценах сваёй пячоры. Каго ж ён малюе? Жывёл, якія вакол яго. Паглядзіце на малюнак. Каго вы бачыце?

*-Аленя, быка, зубра.*

-Як вы здагадаліся, што гэта намаляваны зубр?

*-У яго ёсць горб. Ён вялікі. Ён дужы. У яго рогі як у зубра. У яго дужая шыя.*

-Шыю зубра інакш называюць КАРАК. Карак – гэта шыя жывёл.

-Нашы вучні падрыхтавалі праэкт «Першабытны зубр». Давайце паслухаем.

*(Выступленне вучня з праэктам «Першабытны зубр»)*

-Першабытныя людзі пакінулі нам нейкае пасланне.( плакат- надпіс на сценах пячоры). Давайце яго прачытаем, правільна вымаўляючы гукі дз, ч, ц, р.

Ходзяць волаты ў бары.

Тут жывуць з сівой пары.

Пушчаў то гаспадары,

Знакамітыя зубры.

–Чытаем верш разам упаўголасу. Чытаем з павышэннем голасу.

**7. Старажытны Рым**

- У старажытным Рыме зуброў выкарыстоўвалі для жорсткіх баёў з гладыятарамі.

-Як вы лічыце, чаму выбралі менавіта зубра?

*-Ён дужы. Ён моцны. Ён вялікі.*

Зубр – ВОЛАТ. У слове «волат» змешчаны ўсе паняцці: і дужы, і моцны, і бясстрашны.

-Як вы адносіцеся да таго, што зуброў выкарыстоўвалі для такіх жорсткіх баёў?

*-Мне шкада жывёл. Так нельга рабіць, бог эта забойства.*

-Давайце хутчэй пакінем гэты цяжкі і страшны час.

**8.Вялікае княства Літоўскае**

Наступны наш прыпынак – густыя лясы Вялікага княства Літоўскага. Паслухайце, каго мы сустрэнем у гэтых лясах.

Чытанне твора настаўнікам

-Каго ж мы сустрэлі ў пушчы?

*-Зубра з зубранятамі*.

-Аб чым новым вы даведаліся з тэкста?

*-Зубры жывуць статкамі. Маленькія зубры падобныя на медзведзянят.*

Прачытайце тэкст адзін аднаму ў парах па чарзе па адным сказе.

Прачытайце, як зубр выходзіць на паляну.

-Як выглядае зубр? Прачытайце. (3 вучні)

-У час ВКЛ на зуброў палявалі дзеля забавы. Паляванні былі справай князёў. А да чаго ж гэта прывяло? Аб гэтым нам раскажуць вучні, якія працавалі над праэктам «Знішчэнне зуброў».

Вольныя зубры зніклі. Што ж рабіць? Як бы вы прапанавалі справіцца з гэтай бядой?

**Складзіце ў пары ліст- прапанову**, як справіцца з бядой. Можаце выкарыстоўваць словы: забараніць, захоўваць, выратаваць.

-Вырашылі сабраць 12 апошніх зуброў з заапаркаў і ўласных падвор'яў і з іх пачынаць узнаўленне папуляцыі зуброў. Было строга забаронена паляванне на гэтых жывёл, а самі зубры былі занесены ў Чырвоную кнігу.

**9. Белавежская пушча**

-І вось мы ў нашым часе, у знаёмай нам мясціне – у Белавежскай пушчы. Перад намі волат-зубр.

-Знайдзіце ў тэксце, якімі словамі апісваецца яго **шэрсць**?

- Што гаворыцца пра **галаву** зубра?

-Якія ў яго **ногі**?

-Знайдзіце апісанне **грывы**.

-Якая ў зубра **пярэдняя частка тулава**?

-А зараз давайце паспрабуем расказаць, як выглядае зубр, апіраючыся на словы-падказкі.

**10. Абагульненне. Д/з**

Мы казалі, што зубры насяляюць Белавежскую пушчу. А ці можам мы яшчэ дзецьсі ў Беларусь ўбачыць зубра?

-*У запарку ў Мінску. У заасадзе ў Буйнічах.*

- Ці зможаце вы зараз адказаць на пытанне, чым звязаны гадзіннік, чырвоная кніга і зубр?

*- Раней зуброў было многа, але пасля стала менш. І людзям трэба было занесці зубра ў Чырвоную кнігу, каб выратаваць яго.*

-Вы ўсе добра працавалі на ўроку, дома яшчэ раз прачытайце тэкст і падрыхтуйце выразнае чытанне таго ўрыўка, які найбольш спадабаўся.

**12. Рэфлексія**

-Кожны чалавек пакідае на зямлі нейкі след. Адны пакідаюць пасля сябе бруд і разруху, а іншыя стараюцца зрабіць свет крышачку прыгажэйшым. На вашых партах ёсць карткі. З бакоў вы бачыце розныя малюнкі нашай зямлі. Прымацуйце зубра на той малюнак, дзе, на вашу думку, ён павінен жыць.

Высозныя сосны адвечнага бору –   
пад самае сонца, пад самыя зоры.   
Зубры ў гушчары пратапталі сцяжыны

туды, дзе ніводнай няма каляіны.   
Маліны даспелыя Просяцца ў жмені,   
грыбы – у кашы, бы ў загоне алені.   
Вітаюць нас птушкі і дрэвы гасцінна…   
Ну дзе яшчэ знойдзеш такія мясціны?   
Усім на зямлі я давесці бяруся:   
няма прыгажэй ад маёй Беларусі!

Давайце будзем разам берагчы прыродные багацце нашай краіны, нашай Беларусі.